Frognerveien 53

Frognerveien 53 er en bygning i Oslo som ble bygget i 1899 for tidligere sogneprest Karl Houen og ektefelle Minda, og tegnet av Morten Wagle.
Fra 1980 har bygningen blitt betegnet som Noor moské og hørt til Ahmadiyya Muslimsk Trossamfunn Norge. 
Fra 2013 har Oslo kommune drevet Fredrikke barnehage i bygningen frem til 2023. Fra høsten 2023 er bygningen tilbakeført til Ahmadiyya-trossamfunnet.

 Historie 
Villaen ble opprinnelig bygget i 1899 for tidligere sogneprest Hans Karl Christopher Theodor Houen og ektefelle Minda f. Paus fra Skien, og tegnet av arkitekt Morten Wagle. Houen tilhørte en skipsreder- og bankierfamilie i Skien og hadde tidligere vært sogneprest i Lunde; han var sønn av Skiens største skipsreder Hans Houen, mens Minda var datter av Henrik Johan Paus og dermed kusine til Henrik Ibsen. De flyttet inn i villaen i 1900, og levde av hans betydelige formue etter at han hadde arvet store verdier fra foreldrene. Karl Houen var svært musikalsk, og behersket orgel, fiolin og piano, var en ivrig sanger, og dessuten virket han som kunstmaler.

Bygningen har en klassisk palladiansk komposisjon, med en meget markant søylefront mot Frognerveien. Huset har beskjeden klassisistisk dekor, og en lav loftsetasje.Geir Tandberg Steigan: Arkitektur og historie i Oslo: Nor moské, Frognerveien 53. artemisia.no

 Moské 
I 1980 kjøpte Islams Ahmadiyya-menighet villaen og tok det i bruk som moské under navnet Noor moské. Villaen ble restaurert og endret innvendig gjennom dugnad utført av MKA Norge etter oppkjøpet.Om MKA Norge  khuddam.no Gesimsfrise og frontgavl ble dekorert med vers fra Koranen. De innvendige endringene har funnet sted over lengre tid etter hvert som antall medlemmer har økt. I 2011 åpnet Ahmadiyya-trossamfunnet moskeen Bait-un-Nasr på Furuset.Inger Anne Olsen (18. oktober 2011): En moské til forargelse. Aftenposten Ahmadiyya muslimsk trossamfunn eier fortsatt villaen i Frognerveien 53, og en liten del av den brukes fremdeles som moské.

14. juni 1985 ble moskeen utsatt for et terrorattentat, da Ole Kristian Brastad fra Nasjonalt Folkeparti sprengte en dynamitt-ladning ved bygningen.

I 2013 åpnet Oslo kommune Fredrikke barnehage i Frognerveien 53.Fredrikke barnehage hos Oslo kommune Fra høsten 2023 har barnehagen flyttet til Middelthuns gate 17b i Oslo og heter Julius barnehage, mens bygningen tilbakeføres til Ahmadiyya-trossamfunnet.

 Referanser 

 Eksterne lenker 

 Ahmadiyya Muslim Jamaat Norge (tidligere: Islams Ahmadiyya menighet)


Kategori:Byggverk i Oslo
Kategori:Frogner (strøk)
Kategori:Byggverk fullført i 1899
Kategori:Moskeer i Oslo
Kategori:Ahmadiyya
Kategori:Ahmadiyya-moskeer i Norge